b'\n_START_ARTICLE_\nAnatoli Soloni\xc8\x9b\xc3\xaen\n_START_SECTION_\nCariera\n_START_PARAGRAPH_\nSoloni\xc8\x9b\xc3\xaen este cunoscut \xc3\xaen Occident pentru rolurile sale din filmele lui Andrei Tarkovski, printre care se num\xc4\x83r\xc4\x83 dr. Sartorius \xc3\xaen Solaris (1972), scriitorul din C\xc4\x83l\xc4\x83uza (1979), trec\xc4\x83torul din Oglinda (1975) \xc8\x99i rolul principal din Andrei Rublev (1966). Tarkovski l-a descoperit, consider\xc3\xa2ndu-l \xe2\x80\x9eactorul s\xc4\x83u preferat\xe2\x80\x9d \xc3\xaen cartea Sculpt\xc3\xa2nd \xc3\xaen timp. Conform acesteia, el dorea s\xc4\x83-l distribuie \xc3\xaen rolul principal din filmele Nostalgia (1983) \xc8\x99i Sacrificiul (1986), dar actorul a murit \xc3\xaenainte ca film\xc4\x83rile s\xc4\x83 aib\xc4\x83 loc._NEWLINE_\xc3\x8en fosta Uniune Sovietic\xc4\x83 este cunoscut \xc8\x99i pentru rolurile din S-a oprit un tren, Pre\xc8\x9bul vie\xc8\x9bii, Telokhranitel (1979) \xc8\x99i Acas\xc4\x83 printre str\xc4\x83ini, str\xc4\x83in printre ai s\xc4\x83i (1974)._NEWLINE_\xc3\x8en 1981 a c\xc3\xa2\xc8\x99tigat Ursul de Argint pentru cel mai bun actor la cel de-al 31-lea Festival Interna\xc8\x9bional de Film de la Berlin, pentru rolul din Dou\xc4\x83zeci \xc8\x99i \xc8\x99ase de zile din via\xc8\x9ba lui Dostoievski._NEWLINE_Suferind de cancer, Soloni\xc8\x9b\xc3\xaen a murit \xc3\xaen 1982, la v\xc3\xa2rsta de 47 de ani. Conform editorului de sunet Victor \xc8\x98arun, care a lucrat la filmul C\xc4\x83l\xc4\x83uza, Soloni\xc8\x9b\xc3\xaen, Tarkovski \xc8\x99i Larisa Tarkovskaia s-au \xc3\xaemboln\xc4\x83vit \xc3\xaen urma expunerii la radia\xc8\x9biile emanate de substan\xc8\x9bele chimice toxice aflate \xc3\xaen loca\xc8\x9biile unde s-a turnat filmul.'